Body Language av Queen

«Body Language» (trykt som «Body Language ↑⬱") er ein dance/funk-song av det britiske rockebandet Queen frå 1982. Han vart skriven av frontmannen Freddie Mercury og vart ein hit i Nord-Amerika, der han vart mykje spelt på radio. Singelen selde heller dårleg i heimlandet Storbritannia. Songen var den andre singelen frå albumet Hot Space. I ei melding for Rolling Stone skildra John Milward songen som «eit stykke funk som ikkje er gøy».

Historie
Etter den massive suksessen med «Another One Bites the Dust» vart Queen inspirert til å ta eit steg til side for rockerøtene sine tidleg i 1980-åra og eksperimenterte med disco, funk og soul. «Body Language» og albumet Hot Space var resultat av denne endringa. «Body Language» er kjend for å nesten ikkje bruke gitarar. Det vert nytta atmosfæriske gitarakkordar på songen, og eit kort riff på to notar under avslutninga. Songen er minimal, med enkel produksjon og vekt på «megetsigande» tekst, ein synthbass og Freddie Mercury sine stønn. Songen vart spelt nokre få gonger under Hot Space-turneen i Europa. Han fekk ofte lunken mottaking, men på konsertane vart han spelt i eit anna arrangement enn studioversjonen. Songen vart spelt mykje oftare på den amerikanske delen av turneen, der songen var ein større salssuksess.

Lister
LandPlasseringStorbritannia25Australia28Canada1Tyskland27Italia13New Zealand19Polen3Sverige10Nederland6USA11

Reaksjon
Dei drastiske endringane gjorde at singelen ikkje nådde høgare enn 25. plassen i Storbritannia. I USA nådde singelen 11. plassen på Billboard Hot 100 og 30. plassen på soullista. 

Den tilhøyrande musikkvideoen førte til mange kontroversar med erotiske undertonar og mykje hud og sveitte. Dette vart rekna ikkje rekna som høvande for fjernsyn i 1982. Musikkvideoen vart annonsert som «den første musikkvideoen som vart bannlyst frå MTV», og står oppført i Guinnes rekordbok som dette. 

 Medverkande 
Freddie Mercury - solo- og korvokal, synthesizer, trommemaskin, synthbass
Brian May - elektrisk gitar
Roger Taylor - elektroniske trommer

Kjelder
Denne artikkelen bygger på «Body Language (Queen song)» frå ,  den 19. juli 2016. 
 oppgav desse kjeldene:

Bakgrunnsstoff

 Tekst på den offisielle nettsida til Queen

Kategori:Queen-songar
Kategori:Singlar frå 1982
Kategori:Songar skrivne av Freddie Mercury
Kategori:Songar om seksualitet
Kategori:Songar produserte av Reinhold Mack
Kategori:Elektra Records-singlar
Kategori:EMI Records-singlar
Kategori:Hollywood Records-singlar
Kategori:Funk-songar